महाकवि लक्ष्मीप्रसाद देवकोटाको ११० औ जन्म जयन्तिको अवसरमा स्रष्टा अभिनन्दन तथा रचना बाचन, कृति बिमोचन कार्यक्रमको आयोजना गरिएको छ । लक्ष्मी स्मृति साहित्य समाज, नवलपुर एफ.एम., स्टार टेलिभिजन र लायन्स बागमय चितवनको संयुक्त आयोजनामा कार्यक्रमको आयोजना गरिएको थियो ।
आयोजित कार्यक्रममा लक्ष्मी साहित्य प्रतिष्ठान नवलपुरका अध्यक्ष सदानन्द अभागिको अध्यक्षता रहेको थियो भने कार्यक्रममा बालमिकी साहित्य सदनका सस्थापक अध्यक्ष केशबराज आमोदीको प्रमुख आतिथ्यता रहेको थियो । कार्यक्रममा जिल्लामा रहेका साहित्यकारहरुले आफ्ना रचना बाचन गरेका थिए ।
कार्यक्रममा पत्रकार संगै साहित्यकारहरुलाई सम्मान गरिएको थियो । सम्मान हुनेमा प्रेस युनियन नवलपुरका अध्यक्ष विरेन्द्र पराजुली, साहित्यकार मिरा तिमिल्सेना , बरिष्ठ सहित्यकार कृष्ण बिक्रम राना, देवीमाया सापकोटा, महेन्द्र प्रकाश खाती लाई सम्मान प्रदान गरिएको थियो । कार्यक्रममा बुद्धिबहादुर देउजाले स्वागत मन्तव्य राख्नुभएको थियो ।